Document ID: /roh_data/filtered/fineweb-2-filterrobots_roh.jsonl.gz/39962

Er la fin d'emna da Pastgas èn millis aderents dal moviment dals Gilets jaunes sa rimnads en citads franzosas. Quai è gia la 23avla sonda da demonstraziun en roda. Quai èn ils davos protests avant ch'il president franzos Emmanuel Macron presenta ses plans da refuormas.
Il territori enturn la catedrala Notre-Dame è serrà per demonstraziuns. Tenor rapports da medias tema la polizia ch'i ha tranter ils demonstrants raund 2'000 persunas radicalas che pudessen far cravals. Da questas persunas hajan dà fieu, sblundregià fatschentas e rut fanestras en anteriuras demonstraziuns. Radund 60'000 policists duain impedir tals cravals.
RR novitads 18:00